

Manyleb Swydd CCDG
	Teitl y Swydd:
	Dylunydd Gwasanaeth


	Crëwyd ar:
	28 Mai 2026


	Adrodd i:
	Cyfarwyddwr Trawsnewid ac Adnoddau


	Is-adran:
	Seilwaith


	Pwrpas cyffredinol y rôl:
	Arwain ar ddylunio a gwella gwasanaethau o'r dechrau i'r diwedd sy'n bodloni anghenion defnyddwyr ac amcanion sefydliadol, gan sicrhau eu bod yn ymarferol, cynhwysol, dwyieithog ac yn cyd-fynd â safonau y cytunwyd arnyn nhw. Mae'r rôl yn gweithio ar draws meysydd polisi, prosesau, cynnwys a thechnoleg i greu teithiau gwasanaeth sy'n seiliedig ar dystiolaeth, yn hygyrch ac yn gyflawnadwy, tra'n cefnogi lles pobl yng Nghymru heddiw ac i’r dyfodol.

Bydd deiliad y swydd yn rheolwr llinell i ddadansoddwr busnes a fydd yn ei gefnogi i gyflawni newid strategol a gweithredol ar draws gwasanaethau, systemau a ffyrdd o weithio. 


	Addysg/Cymwysterau/ Hyfforddiant Penodol - hanfodol
	Gradd berthnasol neu brofiad proffesiynol cyfatebol ym maes dylunio gwasanaethau, dylunio digidol, dylunio sy'n canolbwyntio ar y defnyddiwr neu ddisgyblaeth gysylltiedig. 

Tystiolaeth o ddatblygiad proffesiynol parhaus o ran dulliau ac ymarfer dylunio gwasanaethau.


	Addysg/ Cymwysterau/ Hyfforddiant Penodol - dymunol


	Hyfforddiant neu ardystiad ffurfiol mewn dylunio gwasanaethau, meddwl ynghylch dylunio, cyflwyno ystwyth, hygyrchedd neu safonau digidol y llywodraeth.

Cymhwyster rheoli achrededig perthnasol neu dystiolaeth o fod wedi mynychu cyrsiau rheoli perthnasol.

Sgiliau iaith Gymraeg.


	Gwybodaeth/ Sgiliau/ Profiad
(*=hanfodol)

	* Profiad o arwain y gwaith o ddylunio a gwella gwasanaethau cymhleth o'r dechrau i'r diwedd ar draws sawl sianel.

* Dealltwriaeth gref o ddulliau dylunio sy'n canolbwyntio ar y defnyddiwr, gyda'r gallu i drosi ymchwil, mewnwelediad a thystiolaeth yn welliannau ymarferol i wasanaethau.

* Profiad o gynhyrchu a defnyddio arteffactau dylunio gwasanaethau fel glasbrintiau gwasanaeth, mapiau taith a mapiau ecosystemau.

* Arweinydd effeithiol, gyda'r sgiliau i ysgogi a grymuso eu tîm i gyflawni a chynnal diwylliant o berfformiad uchel.

* Y gallu i weithio'n effeithiol o fewn timau amlddisgyblaethol a chyfrannu at gyflwyno ystwyth, gan arwain trafodaethau gyda hygrededd.

* Sgiliau hwyluso ac ymgysylltu â rhanddeiliaid cryf, gan gynnwys gydag arbenigwyr pwnc ac uwch gydweithwyr.

*Y gallu i gyfrannu'n effeithiol ac yn gadarn fel aelod o'r tîm rheoli.

*Dull effeithiol o reoli pobl, gan ddangos cydbwysedd priodol rhwng grymuso, cefnogi a phendantrwydd, rhannu gwybodaeth a chefnogi datblygiad aelodau'r tîm.

* Cyfathrebu rhesymeg a mewnwelediadau dylunio i randdeiliaid ar bob lefel

* Y gallu i gydbwyso anghenion defnyddwyr, blaenoriaethau busnes, realiti gweithredol a chyfyngiadau technegol.

* Dealltwriaeth o ddylunio gwasanaethau cynhwysol, hygyrch a dwyieithog, gan gynnwys dylunio gwasanaethau Cymraeg a Saesneg o'r cychwyn cyntaf.

Sgiliau iaith Gymraeg neu barodrwydd i fagu hyder wrth gefnogi gwasanaethau dwyieithog.

Mae profiad o weithio i safonau cydnabyddedig y sector cyhoeddus neu wasanaeth digidol yn ddymunol.


	Nodweddion Ymddygiadol


	Cydweithredol a chynhwysol; chwilfrydig ac yn cael ei arwain gan fewnwelediad; gwrandäwr gweithredol a meddylgar; yn gallu addasu ac yn gyfforddus gydag amwysedd; rhagweithiol ac yn canolbwyntio ar ganlyniadau/deilliannau; hyderus i herio’n adeiladol; trefnus ac yn gallu blaenoriaethu'n effeithiol; wedi ymrwymo i werth cyhoeddus yng nghyd-destun Cymru; ac yn ymroddedig i ddysgu a gwella’n barhaus.


	Mewnbynnau Allweddol:
	Deiliannau Allweddol:

	1. Meddwl strategol, datrys problemau a chyfathrebu
	· Dadansoddi a throsi materion cymhleth yn gyfleoedd ac opsiynau gwasanaeth clir.
· Cyfathrebu cysyniadau ac argymhellion dylunio yn effeithiol i wahanol gynulleidfaoedd, gyda chyfathrebu cadarn yn cael ei gynnal ym mhob cam o’r gwaith datblygu ar draws y cwmni er mwyn cefnogi cyd-ddealltwriaeth, ymgysylltu a chyflawni effeithiol.
· Cyfrannu at strategaeth drawsnewid a mapio trywydd  gydag amcanion strategol yn cael eu hadlewyrchu mewn cynigion gwasanaeth a phenderfyniadau ynghylch blaenoriaethu
· Diffinio modelau gwasanaeth a dulliau gweithredu yn y dyfodol.


	2. Dylunio gwasanaeth a mapio taith o'r dechrau i'r diwedd
	· Datblygu teithiau gwasanaeth clir heddiw ac i’r dyfodol, ar gyfer gwasanaethau sy’n flaenoriaeth.
· Mannau gwan, bylchau a dibyniaethau yn cael eu nodi a'u trosi’n welliannau ymarferol.
· Goruchwylio’r gwaith o ddadansoddi gwasanaethau, prosesau a theithiau cwsmeriaid presennol a darpar gwsmeriaid i gefnogi ailgynllunio a gwella.
· Glasbrintiau gwasanaeth ac arteffactau cysylltiedig yn cefnogi cyd-ddealltwriaeth a gwneud penderfyniadau ar y cyd.
· Dyluniadau gwasanaeth yn adlewyrchu anghenion defnyddwyr, realiti gweithredol a blaenoriaethau sefydliadol.


	3. Mewnwelediad i ddefnyddwyr, tystiolaeth a chanfyddiadau ymchwil
	· Mae penderfyniadau dylunio yn cael eu llywio gan ymchwil cadarn i ddefnyddwyr a thystiolaeth perfformiad gwasanaeth.
· Mae anghenion defnyddwyr yn cael eu mynegi a'u blaenoriaethu'n glir o fewn cynigion gwasanaeth.
· Mae cyfleoedd ar gyfer gwella yn cael eu dilysu trwy brofi, adborth ac ail-drodd.
· Mae argymhellion yn seiliedig ar dystiolaeth ac yn cefnogi canlyniadau gwell i ddefnyddwyr ac i’r sefydliad.


	4. Cydweithio â thimau amlddisgyblaethol a rhanddeiliaid
	· Mae cyd-ddealltwriaeth o broblemau, cyfleoedd a blaenoriaethau yn cael ei hadeiladu ar draws timau.
· Mae gweithdai a gweithgarwch cyd-ddylunio yn cefnogi penderfyniadau dylunio gwasanaeth effeithiol.
· Mae rhanddeiliaid yn ymgysylltu'n adeiladol ac yn deall y rhesymeg dros ddewisiadau dylunio.
· Mae gweithgarwch dylunio yn cyd-fynd â chynlluniau cyflwyno, anghenion busnes a dichonoldeb technegol.


	5. Safonau, hygyrchedd a gwelliant parhaus
	· Mae gwasanaethau wedi'u cynllunio yn unol â safonau, polisïau ac arferion da y cytunwyd arnyn nhw.
· Mae anghenion Cymraeg a Saesneg yn cael eu hystyried o ddechrau'r gweithgarwch darganfod, dylunio a phrofi.
· Adlewyrchir ystyriaethau hygyrchedd a dylunio cynhwysol mewn cynigion gwasanaeth ac arteffactau.
· Defnyddir dysgu o brofi, cyflwyno ac adborth i fireinio gwasanaethau dros amser.
· Mae'r rôl yn cyfrannu at wella arferion dylunio gwasanaethau, offer a ffyrdd o weithio.


	Datganiad Iechyd a Diogelwch
	Mae gan bob gweithiwr gyfrifoldeb o dan y Ddeddf Iechyd a Diogelwch yn y Gwaith i:

1. Gydymffurfio â'r Polisi Iechyd a Diogelwch, y Cynllun Rheoli Iechyd a Diogelwch a holl arferion gwaith diogel y cwmni
1. Sicrhau eu diogelwch eu hunain a diogelwch eraill yn y gweithle
1. Rhoi gwybod ar unwaith i'w rheolwr llinell
am unrhyw gyflwr anniogel, digwyddiad peryglus neu anaf 
1. Sicrhau eu bod yn gallu cyflawni unrhyw waith y maen nhw’n ei wneud yn gymwys ac yn ddiogel
1. Cydweithredu â'r Cwmni ar bob mater iechyd a diogelwch

